মারিয়া ওর আব্বুর কোলে বসে পড়ে। আব্বু ওকে একটি সুন্দর কলম ধরিয়ে দেন। খুশিতে আত্মহারা হয়ে পড়ে মারিয়া। আব্বুর কপালে চুমু খায় মারিয়া। আব্বুও মারিয়াকে আদর দেন প্রাণ ভরে। আব্বু মারিয়াকে আরো ভালো করে পড়ার উৎসাহ দেন। আব্বু বলেন, জীবনে উন্নতি করতে হলে পড়াশোনার বিকল্প কিছুই নেই। যারা লেখাপড়া করবে কেবল তারাই জীবনে সফলতা অর্জন করতে পারবে। মানুষের মত মানুষ তারাই হবে, যারা হবে শিক্ষিত এবং জ্ঞানী। মারিয়া বাবার কথা মনোযোগের সাথে শোনে। বাবার কথাগুলো ভালো লাগে মারিয়ার। বাবার আদেশ মানার ব্যাপারে মাথা নেড়ে সম্মতি জানায় ছোট্ট মারিয়া।